༈ ཁ་ཆེ་པཎ་ཆེན་ཤཱཀྱ་ཤྲཱིའི་བསྟོད་པ་ལྷའི་རྔ་དབྱངས་བཞུགས་སོ། །
༄༅། །ན་མཿཤཱཀྱ་ཤྲཱི་ཡེ། མེ་མོ་ལུག་ལ་སྐུ་བལྟམས་ནས། །ཤིང་མོ་བྱ་ལ་གཤེགས་ཀྱི་
བར། །གཅིག་གིས་མ་ཚང་ལོ་བརྒྱར་ནི། །འཇིག་རྟེན་མགོན་གང་བདེ་བར་འཚོ། །ཉེར་གསུམ་
ལོན་པ་ས་སྦྲུལ་ལ། །བསྙེན་པར་རྫོགས་ནས་དོན་བརྒྱད་པ། །ཤིང་ཕོ་བྱི་བའི་ལོ་ཉིད་ལ། །
430

རྡོ་རྗེ་འཆང་གི་བསྟོད་པ་སོགས་བསྟོད་ཚོགས།
བོད་ཡུལ་བྱོན་ནས་འགྲོ་དོན་མཛད། །དེ་ནས་ཆུ་མོ་བྱ་ཡི་བར། །བསྟན་པ་གསལ་མཛད་ལོ་བཅུ་
པ། །ཤིང་ཕོ་ཁྱི་ལ་ཁ་ཆེར་གཤེགས། །དེ་ནས་གཉིས་ལྷག་བཅུ་ཡི་ལོར། །འཁོར་མང་བསྡུད་
དང་སྨིན་པ་དང་། །གྲོལ་མཛད་སངས་རྒྱས་བསྟན་པ་ཡི། །ཉི་མ་ཆེས་ཆེར་གསལ་བར་མཛད། །
ཐུབ་དབང་གཤེགས་ནས་ལོ་ཡི་གྲངས། །སྟོང་ཕྲག་གཅིག་དང་དྲུག་བརྒྱ་དང་། །དགུ་བཅུ་རྩ་
གཉིས་མཐར་སོན་ཚེ། །གང་འདི་ངུར་སྨྲིག་འཛིན་པའི་གཙོར། །འཁྲུངས་འགྱུར་ཞེས་པ་ལོ་ཙཱ་
བས། །མཛད་པའི་བསྟོད་པ་ཉིད་ལས་འབྱུང༌། །གང་དེ་བསྙེན་པར་རྫོགས་ལོ་ལས། །གཞན་
དུ་འཁྲུངས་པའི་ལོར་བྱས་ན། །ཤིང་བྱ་དགུ་བཅུ་རྩ་དགུ་པར། །འགྲིག་པའི་གོ་སྐབས་མ་མཆིས་
སོ། །དེ་དང་ངེས་པར་འགྲིག་དགོས་པའི། །ཤེས་བྱེད་སིལ་སྙན་བདུན་པ་ལས། །གཅིག་གིས་
མ་ཚང་ལོ་བརྒྱའི་དུས། །བྱ་ལོ་སྣྲོན་ཟླའི་དཀར་ཕྱོགས་ཀྱི། །སྤེན་པའི་ཉི་མའི་ཚེས་ལྔ་ལ། །
འགྲོ་བའི་ཉི་མ་ནུབ་ཅེས་བཤད། །འཁྲུངས་ལོ་མེ་མོ་ལུག་ཡིན་པའི། །ཤེས་བྱེད་པཎ་ཆེན་རང་
ཉིད་ཀྱིས། །མེ་མོ་ཡོས་ལ་ཐང་པོ་ཆེར། །བསྟན་རྩིས་མཛད་པའི་ཚིགས་བཅད་ལས། །སྨིན་
དྲུག་ཟླ་བའི་དཀར་ཕྱོགས་ཀྱི། །ཚེས་བརྒྱད་ནམ་གུང་མཉམ་པ་ལ། །ཟླ་བ་རི་བོ་ལ་ནུབ་ཚེ། །
ཐུབ་དབང་ཡོངས་སུ་མྱ་ངན་འདས། །དེ་རྗེས་ལོ་ནི་སྟོང་ཕྲག་གཅིག།བདུན་བརྒྱ་དང་ནི་ལྔ་བཅུ་
དང་། །ཟླ་བ་གཉིས་དང་ཟླ་བ་ཕྱེད། །དེ་བཞིན་ཉི་མ་ལྔ་འདས་ཞེས། །གསལ་བར་གསུངས་
པ་ཡིན་ཕྱིར་རོ། །མེ་ཡོས་དེ་ནས་དེང་སང་ལོ། །ཤིང་སྦྲུལ་སྣ་ཚོགས་དབྱིག་འདིའི་བར།
ཉིས་བརྒྱ་བདུན་ཅུ་དོན་དགུ་སྟེ། །དྲུག་བཅུ་འཁོར་ཡུག་རྣམ་བཞི་དང༌། །སུམ་ཅུ་རྩ་དགུ་ལོན་པ་
ནི། །གདོན་མི་ཟ་བ་ཉིད་ཕྱིར་རོ། །བསྟན་རྩིས་རྣམ་གཞག་མི་མཐུན་པ། །མང་པོར་གྱུར་ཀྱང་
དེ་དུས་ཀྱི། །མེ་ཡོས་ནས་ནི་དེང་འདིའི་བར། །འཁྲུལ་པ་མེད་ཅིང་དུས་དེ་ཡི། །རབ་བྱུང་ལོ་དེ་
མ་བྱོན་པའི། །སངས་རྒྱས་གསུམ་པ་རང་གི་ལོ། །བརྒྱད་ཅུ་རྩ་གཅིག་པ་ཉིད་ཅེས། །ནོར་
འཁྲུལ་མེད་པར་གྲུབ་པ་ན། །རྒྱས་བཤད་དེ་དག་ཐམས་ཅད་བ། །འབད་པ་མེད་པར་ངང་གིས་
འཆར། །པཎ་ཆེན་རང་ལོ་རེ་ལྔ་པ། །བོད་དུ་བྱོན་པ་ཡིན་ནོ་ཞེས། །རྣམ་ཐར་འགའ་ལས་
འབྱུང་མོད་ཀྱང༌། །སྐུ་ཚེའི་ཚད་དང་འགྲིག་མི་ནུས། །དེ་ཡང་ཁྲོ་ཕུ་ལོ་ཙཱ་བ། །རང་ལོ་སུམ་ཅུ་
རྩ་དྲུག་པས། །པཎ་ཆེན་བོད་དུ་སྤྱན་དྲངས་ཤིང་། །དེས་ལོ་ང་དགུ་ལོན་པའི་ཚེ། །པཎ་ཆེན་
431

ལྔ་རིག་དབེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
གཤེགས་པའི་གདུང་རིང་སྲེལ། །བོད་དུ་བྱོན་ནས་དེ་བཞུགས་པའི། །མཆོད་རྟེན་ཆེ་དེ་བསྒྲུབས་
སོ་ཞེས། །དཔག་བསམ་ལྗོན་པར་གྲགས་ལས་གསུངས། །དེ་སྐད་འདི་ནི་སྟན་གཅིག་པ། །
འགའ་ཡིས་བསྐུལ་ནས་པཎ་ཆེན་ལ། །དད་ཐོབ་མཆོག་ལྡན་ལེགས་པའི་བློས། །སྣ་ཚོགས་
དབྱིག་གི་ལོ་ལ་སྦྱར།། །།མངྒ་ལཾ།།
="E-LR-8H33322EJaidsjBHdia,
432